作者：詹无咎
词牌/韵律：贺新郎

paragraphs: 梅子黄时雨。
对幽窗、依依抱独，几多愁绪。
润逼琴丝无雅韵，难续文园旧诣。
头白尽、相如谁顾。
燕子楼空尘又锁，望天涯、不寄红丝缕。
嗟往事，且休语。
伤情当日班衣舞。
更宫衣、香罗乍带，九天繁露。
一寸草心迎永日，更把葵心自许。
怎料有、风推雨如。
惹起灵均千古恨，转凄凉、更不成端午。
拼小醉，读骚句。